स्वास्थ्य उपचारको विषयमात के कुरा गर्ने । सामान्य मानिसले उपचारै गर्न सकिने अवस्था छैन । उच्च पदस्थ र धनीमानी बर्गलाई बिदेश गएर उपचार गर्न सहज हुने भै हाल्यो । सर्बसाधारणले अस्पतालको बिल भुक्तानी गर्न नसकेर आत्महत्या गर्नु परेको खबर हामी सबैलाईनै अवगत भएकै हो । एक जना सञ्चार माध्यममा काम गर्नु हुने मित्रले त यस्तोसम्म जानकारी दिनु भयो कि मृत्यु भैसकेको बिरामीलाई मृतक घोषणा नगरी राखिरहेको कुरा । कारण एक मात्र थियो क्याबिनको भाडा असुल्नका लागि । सडकमा ऐया र आच्छुभन्दै छटपटाइरहेका किड्नी लगायत अन्य बिरामीलाई टपक्क टिपेर सरकारले औषधि गर्न किन सक्दैन ? जन उत्तरदायी सरकारले यस किसिमका बेथितिको समाधान गर्नै पर्ने हुन आउँछ ।
